lv de lv id lt lv fr lv ru az lv en en id lv fr nl fr ca lv lv lv lv lv lv lv nl nb lv lv lv lv it lv lv es tr uk es en es lv lv lv en lv lv lv lv lv en lv ca lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv de lv lt en id lv lv lv lv lv lv lv lv lv fr lv lv en lv lv sv lv lv lv en lv lv lv lv de hbs_lat lv fr lv az en lv lv fr lv lv lv lv de lv lv lv lv lv lv fr lv lv lv fr lv lv lv de lv lv sv lv hbs_lat lv ru en ru ru ru ru nl ru uk lv lt lv lv lv de sk en sk hbs_lat lv lv sk hbs_lat uk en en lv id es es en lt lv lv
ASV šodien notiek prezidenta vēlēšanas
Lūdzu, ņemiet vērā, ka raksts ir vairāk nekā piecus gadus vecs un ir pārvietots uz mūsu arhīvu. Mēs neatjauninām arhīvu saturu, tāpēc var būt nepieciešams meklēt jaunākus avotus.
2016. gada 8. novembris 00:02
Otrdien, 8. novembrī, ASV notiek prezidenta vēlēšanas, taču nevienam no pretendentiem līdz pat kampaņas noslēgumam nav izdevies gūt pārliecinošu pārsvaru, un gan demokrātu kandidāte Hilarija Klintone, gan viņas sāncensis no Republikāņu partijas Donalds Tramps vēl pirmdien iesaistās aktīvā aģitācijā tā dēvētajos svārstīgajos štatos, kas var izšķirt šīs sīvās sacensības galīgo iznākumu.
Baidens: Putins ASV un sabiedrotos neiebiedēs
Stoltenbergs: Krievijas kodolieroču žvadzināšana nemazinās NATO atbalstu Ukrainai
ES enerģētikas ministri vienojas par ārkārtas pasākumiem
"Liepāja" LIBL pirmajā spēlē negaidīti pārspēj čempioni "VEF Rīga"
Video"Super Nova" ceturto reizi šosezon atzīst "Riga" pārākumu
Demokrātu kandidātes kampaņas pēdējā nedēļā aizēnoja Federālā izmeklēšanas biroja (FIB) paziņojums, ka tas atsācis izmeklēšanu lietā par privātā e-pasta servera izmantošanu, viņai atrodoties valsts sekretāres amatā, tomēr pašā kampaņas noslēgumā Klintone beidzot varēja atviegloti uzelpot, jo FIB svētdien pavēstīja, ka neizvirzīs viņai nekādas kriminālapsūdzības.
Tomēr pēdējās nedēļas laikā Klintones pārsvars pār Trampu sarucis no 5,7 procentpunktiem līdz 2,9 procentpunktiem, liecina vietnes «FiveThirtyEight» galvenā redaktora un augstu reputāciju baudošā statistikas eksperta Neita Silvera aplēses.
Silvers lēš, ka Klintones izredzes šobrīd ir divi pret vienu, taču brīdina, ka atbalsts demokrātu kandidātei, šķiet, ir mazāks nekā atbalsts Obamam pirms 2012.gada vēlēšanām.
Tramps sola, ka viņš vēlēšanu dienā sagādāšot Amerikai un visai pasaulei tādu pašu pārsteigumu, kādu jūnijā nesa britu negaidītais balsojums par izstāšanos no Eiropas Savienības (ES), un šā gada prezidenta vēlēšanas viņš nosaucis par «Brexit plus, plus, plus».
Klintone savas kampaņas pēdējā dienā, kas turpināsies līdz pat pusnaktij, var paļauties uz tādu smagsvaru tiešu atbalstu kā pašreizējais prezidents Baraks Obama un rokzvaigzne Brūss Springstīns, taču arī Tramps līdz pat vēlēšanu dienai negrasās apturēt savu aģitāciju svārstīgajos štatos, vēlreiz un vēlreiz vēlētājiem atgādinot par savas sāncenses e-pasta skandālu, kas viņa atbalstītāju acīs simbolizē Vašingtonas elites korumpētību.
«FIB ierindas īpašie aģenti neļaus viņai palikt nesodītai par saviem briesmīgajiem noziegumiem,» saviem atbalstītājiem Mičiganā, kur 2012.gadā pārliecinošu uzvaru guva Obama, paziņoja Tramps. «Šobrīd viņu aizsargā blēdīgā sistēma. Tā ir absolūti blēdīga sistēma. Esmu to teicis jau sen.»
Iepriekš Tramps arī paziņojis, ka neatzīs otrdienas vēlēšanu iznākumu, ja tajās uzvarēs Klintone, jo mediji un istablišmenta elite dara visu, lai balsošanas rezultātus viltotu.
Savukārt Klintone kampaņas noslēgumā atgādināja saviem atbalstītājiem Trampa pretrunīgi vērtēto retoriku, kas aizskārusi dažādus sabiedrības slāņus, sākot ar minoritātēm un beidzot ar sievietēm, kā arī piesauca domājamos Krievijas slepenos centienus ietekmēt ASV prezidenta vēlēšanu iznākumu. «Gan Amerikā, gan ārpus tās ir ietekmīgi spēki, kas draud mūs sašķelt,» brīdināja demokrātu kandidāte. «Esam šajās vēlēšanās nonākuši līdz patiesības mirklim. Pārbaudītas tiek mūsu, amerikāņu, galvenās vērtības.»
Tikmēr aptaujas liecina, ka Trampam izdevies atkal nostiprināt savas pozīcijas, kas sašūpojās, kad atklātībā nonāca viņa pagātnes vulgārie izteikumi par sievietēm, un šobrīd šķiet, ka galīgā uzvarētāja noteikšanai var būt nepieciešams «fotofinišs».
Klintone gan iekšpolitikā, gan ārpolitikā sola pamatā turpināt Obamas pašreizējo politiku, tostarp viņa iesākto veselības aprūpes sistēmas reformu.
Savukārt Tramps apņēmies lielā mērā pavērst pretējā virzienā līdzšinējo Vašingtonas kursu, tostarp atceļot Obamas veselības aprūpes reformu un atjaunojot samazināto finansējumu Pentagonam. Tajā pašā laikā republikāņu kandidāts paudis gatavību pārskatīt līdzšinējās attiecības ar sabiedrotajiem starptautiskajā arēnā.
Kad gaidāmi pirmie, kad galīgie rezultāti?
Pirmie vēlēšanu rezultāti gaidāmi jau trešdien neilgi pēc plkst.2 pēc Latvijas laika, kad iecirkņus slēgs ASV Austrumkrastā.
Taču citviet Savienotajās Valstīs balsošana vēl turpināsies, un pēdējie vēlēšanu iecirkņi Aļaskā tiks slēgti tikai trešdien plkst.8.00 pēc Latvijas laika.
Lai gūtu uzvaru vēlēšanās, prezidenta amata kandidātam jāizcīna vismaz 270 no 538 elektoru balsīm, kas sadalītas starp štatiem atbilstoši to iedzīvotāju skaitam.
Absolūtā vairumā štatu visas pavalstij atvēlētās elektoru balsis tiek kandidātam, kas attiecīgajā štatā ieguvis visvairāk vēlētāju balsu.
Rezultāti tiks paziņoti štatu pēc štata, pamatojoties gan uz daļējiem balsu skaitīšanas rezultātiem, gan uz aptaujām, gan uz iegūto datu ekstrapolācijām,
iezīmējot katru no pavalstīm tās partijas tradicionālajā krāsā, kuras kandidāts attiecīgajā pavalstī guvis uzvaru. Tradicionāli republikāņiem tā ir sarkanā krāsa, bet demokrātiem - zila.
Tādējādi galīgais uzvarētājs, kas jau savācis maģisko 270 elektoru balsu skaitu, var kļūt zināms jau dažas stundas pēc pusnakts, taču iespējams, ka intriga saglabāsies vēl līdz agrai trešdienas priekšpusdienai.
Šogad pirmie iespējamie pārsteigumi gaidāmi jau neilgi pēc plkst.2 pēc Latvijas laika, kad balsošana beigsies Dienvidkarolīnā, Džordžijā, Indiānā, Kentuki un Virdžīnijā. Negaidītus pavērsienus cīņā var ienest Trampa zaudējums Džordžijā, kuras vēlētāji tradicionāli balsojuši par republikāņiem. Savukārt demokrātiem nepatīkamu pārsteigumu var sagādāt Klintones sakāve Virdžīnijā, kur 2012.gadā uzvarēja Obama.
Vēl pusstundu vēlāk pārsteigumus var sagādāt tādi svārstīgie štati kā Ohaio un Ziemeļkarolīna, kam attiecīgi pienākas 18 un 15 elektoru balsis. Ohaio vēsturiski bijusi demokrātu pavalsts, kamēr Ziemeļkarolīna sliekusies atbalstīt republikāņus. Taču šogad abas pavalstis var mainīt savu orientāciju.
Nākamās pusotras stundas laikā gaidāmi rezultāti no aptuveni 30 štatiem, kas noteikts vairāku desmitu elektoru balsu sadalījumu.
Vislielākā uzmanība būs piesaistīta Floridai, kam pienākas 29 elektori. Obama 2012.gadā šajā pavalstī uzvarēja ar nelielu balsu vairākumu, bet 2000.gadā pēc dramatiskas balsu pārskaitīšanas epopejas, kas dienām ilgu turēja visu valsti saspringumā, uzvara Floridā nodrošināja Džordža Buša juniora galīgo uzvaru pār demokrātu kandidātu Alu Goru.
Daudz uzmanības atvēlēts arī nelielajam ziemeļaustrumu štatam Ņūhempšīrai, kas tradicionāli balsojusi par demokrātiem, taču šoreiz varētu dot priekšroku Trampam. Arī Pensilvānija, kam pienākas 20 elektori un kas vēsturiski sliekusies atbalstīt demokrātus, šogad var sagādāt pārsteigumu.
Savukārt tālāk rietumos konservatīvās Arizonas un Teksasas pavalstis šogad tiek uzskatītas par iespējamu Klintones guvumu. Tajā pašā laikā tādi demokrātu bastioni kā Kolorādo, Mičigana un Viskonsina, kurām kopīgi pienākas 35 elektori, varētu krist Trampa rokās.
Baidens: Putins ASV un sabiedrotos neiebiedēs
Stoltenbergs: Krievijas kodolieroču žvadzināšana nemazinās NATO atbalstu Ukrainai
ES enerģētikas ministri vienojas par ārkārtas pasākumiem
"Novaja Gazeta" redaktors Muratovs nosauc rietumu politiķus, kam Putins maksājis. Viņu vidū arī Ainārs Šlesers
Video Pretterorisma vienība “Omega” Rīgā aizvadījusi mācības ar FIB elites vienību
Par pusaudzes piekaušanu Jelgavā tomēr sāks kriminālprocesu
Infografika Iepriekšējās balsošanas trīs dienās nobalsojuši 4% vēlētāju
Latvijas un Austrijas prezidenti nosoda Krievijas pretlikumīgos "referendumus"
ASV paziņo par "smagām sankcijām" pret Krieviju
Ukraina iesniedz pieteikumu uzņemšanai NATO; Zelenskis gatavs sarunām ar Krieviju, bet ne Putinu kā prezidentu
Kurš no viņiem būs tavs premjers?
Podoļaks: Krievijai būs jālūdz izeja no Limanas katla
ES līderi sola nekad neatzīt Ukrainas apgabalu nelikumīgo aneksiju
Krievijas policistiem uz mobilizācijas laiku liegts pamest valsti
Tiesa patur apcietinājumā abus Bunkus slepkavības lietā aizturētos uzņēmējus
Eiropas Savienības valstis provizoriski vienojas par jaunām sankcijām Krievijai
Reaģējot uz Putina paziņojumu, uz Latvijas Ārlietu ministriju izsaukts Krievijas vēstnieks
Putins paziņo par okupēto teritoriju uzņemšanu Krievijas sastāvā, apvaino Rietumus un čīkst par PSRS sabrukumu
Ziņojums: Noplūdes no "Nord Stream" izraisīja zemūdens sprādzieni; to jauda atbilst simtiem kilogramu sprāgstvielu
90% okupēto Ukrainas teritoriju "amatpersonu" ir no Krievijas
Sestdien vietām Latvijā īslaicīgi līs
Bидeo CeMbя B ЛaTBии дeлaeT Moдeли MaшиH Ha 3D-пpиHTepe. Иx пokyпaюT пo BceMy Mиpy
Ha rpaHицe Poccии c ЭcToHиeй oбpaзoBaлacb длиHHaя oчepeдb
"B MockBe HeT пpoбok. OчeHb cTpaшHo": Coбчak o MaccoBoM oTъeздe poccияH
yraдaйTe, kakoй пpoдykT жиTeли ЭcToHии cчиTaюT caMoй эcToHckoй eдoй
Satekles iela 2b, Rīga, LV-1050, Latvija
Komanda un Kontakti Noteikumi Reklāma Par mums Vēstkopa